సీఎం యోగి, డిప్యూటీ సీఎం మౌర్య పట్ట్టు ఢిల్లీకి చేరిన యూపీ శాఖల పంచాయితీ లఖ్నవ్, మార్చి 21: యూపీలో శాఖల కుమ్ములాట మొదలైంది. కీలకమైన హోంశాఖ తమకే కావాలంటూ ఇటు సీఎం యోగి ఆదిత్యనాథ్ అటు ఉప ముఖ్యమంత్రి కేశవ్ప్రసాద్ మౌర్య పట్టుబడుతున్నారు. దీంతో శాఖల కేటాయింపులో ప్రతిష్టంభన ఏర్పడినట్లు సమాచారం. యూపీలో గత ప్రభుత్వాల కాలంలో శాంతిభద్రతలు అడుగంటాయని బీజేపీ ఎన్నికల ప్రచారంలో ఆరోపించింది. తమ ప్రభుత్వం శాంతిభద్రతలకు అధికప్రాధానమిస్తామని ప్రజలకు హామీ ఇచ్చింది. ఈ నేపథ్యంలో హోంశాఖను తన దగ్గరే ఉంచుకోవాలని యోగి భావిస్తున్నారు. అయితే డిప్యూటీ సీఎంగా ఉన్న తన కే హోంశాఖ కావాలని మౌర్య పట్టుబడుతున్నారు. ఈ ప్రతిష్టంభనను తొలగించేందుకు సీఎం ఆదిత్యనాథ్ మంగళవారం ఢిల్లీ వెళ్లారు. ప్రధాని మోదీ, అమిత్ షాతో భేటీ అయ్యారు. పార్టీ పార్లమెంటరీ బోర్డు భేటీలో పాల్గొన్నారని పార్టీ వర్గాలు చెప్పాయి. సీఎం, డిప్యూటీ సీఎం మధ్య తలెత్తిన హోంశాఖ వివాదాన్ని పరిష్కరించడంతోపాటు మిగిలిన మంత్రులకు శాఖల కేటాయింపుపై కూడా పార్టీ పెద్దలు ఓ నిర్ణయం తీసుకునే అవకాశముందని తెలిసింది.
cm yogi, deputy cm mourya patttu dhilleeki cherina up saakhala panchaayitii lakhnav, marchi 21: upilo saakhala kummulata modalaindi. keelakamaina homsakha tamake kaavaalantuu itu cm yogi aadityanath atu upa mukhyamantri keshavprasad mourya pattubadutunnaru. deentho saakhala ketayimpulo pratishtambhana erpadinatlu samacharam. upilo gatha prabhutvaala kaalamlo saantibhadratalu adugantaayani bgfa ennikala prachaaramlo aaropinchindi. tama prabhutvam saantibhadratalaku adhikapraadhaanamistaamana prajalaku haami ichindi. ee nepathyamlo homsakhanu tana daggare unchukovaalani yogi bhaavistunnaaru. ayithe deputy cmga unna tana kee homsakha kaavaalani mourya pattubadutunnaru. ee pratishtambhananu tolaginchenduku cm aadityanath mangalavaaram dhilli vellaaru. pradhaani modii, amit shaato bheti ayyaru. party parlamentary bordu bhetilo paalgonnaarani party vargaalu cheppai. cm, deputy cm madhya talettina homsakha vivaadaanni parishkarinchadamtopaatu migilina mantrulaku saakhala ketayimpupai kuudaa party peddalu oo nirnayam teesukune avakaasamundani telisindi.